**PRELIMINARIOSIOS SUTARTIES SPECIALIOJI DALIS**

2016 m. spalio 17 d. Nr. SUT-103-16

**UAB Technologijų ir inovacijų centras**, pagal Lietuvos Respublikos įstatymus įsteigta ir veikianti uždaroji akcinė bendrovė, kodas 303200016, PVM mokėtojo kodas LT100008194913, registruotos buveinės adresas A. Juozapavičiaus g. 13, Vilnius Lietuvos Respublika, duomenys apie bendrovę kaupiami ir saugomi VĮ Registrų centre , atstovaujama generalinio direktoriaus Mariaus Juknevičiaus, veikiančio pagal bendrovės įstatus (toliau – Pirkėjas), ir

**UAB „Blue Bridge“**, veikianti 2016 m. vasario 26 d. jungtinės veiklos sutarties Nr. SUT160217ISA1-01 / PRO-O-1602181 pagrindu su **UAB „Proact Lietuva“**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 111445337, registruotos buveinės adresas J. Jasinskio 16A, Vilnius, Lietuvos Respublika, duomenys apie kurią kaupiami ir saugomi VĮ Registrų centre**,** vadovaujama direktoriaus Daliaus Butkaus, veikiančio pagal bendrovės įstatus (toliau – Tiekėjas),

Pirkėjas ir Tiekėjas kiekvienas atskirai toliau vadinamas Šalimi, bendrai vadinamos Šalimis,sudarė šią prekių pirkimo - pardavimo Preliminariąją sutartį (toliau – Preliminarioji sutartis).

1. **PRELIMINARIOSIOS SUTARTIES OBJEKTAS**
   1. Šios Preliminarios sutarties objektas yra IT Infrastruktūros įranga (toliau – Prekės), kurių sąrašas nurodytas Techninėje specifikacijoje ir Preliminariosios sutarties SD Priede Nr. 2 ir į minėtą sąrašą nepatenkančios, tačiau tai pačiai prekių grupei priklausančios prekės.
   2. Šia Preliminariąja sutartimi Šalys taip pat susitaria dėl Sutarčių nuostatų, jų sudarymo sąlygų ir tvarkos.
2. **PREKIŲ KIEKIS IR KAINA**
   1. Prekių parametrai nustatyti Techninėje specifikacijoje (toliau – Pagrindinės prekės), tačiau Pirkėjas turi teisę pirkti ir kitų parametrų, tačiau tai pačiai Prekių grupei priklausančias ir pagal funkcinę paskirtį (užtikrinti reikiamus IT infrastruktūros resursus, būtinus Pirkėjo prižiūrimų informacinių sistemų darbui, našumui bei duomenų talpinimui ir jų rezerviniam kopijavimui) panašias Prekes (toliau – Papildomos prekės), neviršijant 20% bendros Prekių kainos be PVM, nurodytos Preliminariosios sutarties SD 2.4.1 punkte.
   2. Tiekėjas privalės pristatyti Prekes pagal atskirus žodinius ir/arba raštiškus Pirkėjo pateiktus Užsakymus, sudarant žodines ir/arba rašytines Sutartis, Preliminariosios sutarties galiojimo laikotarpiu.
   3. Maksimalus Pagrindinių prekių kiekis nustatytas Preliminariosios sutarties SD Priede Nr. 2., Pirkėjas, pateikdamas Užsakymą, patikslins (detalizuos) konkrečių Prekių apimtis. Pirkėjas Prekes perka pagal poreikį ir nėra įsipareigojęs nupirkti visų nustatytų Prekių kiekių.
   4. Bendra Prekių kaina sudaro eurų 2.299.000,00 (du milijonai du šimtai devyniasdešimt devyni tūkstančiai eurų 00 euro ct), įskaitant PVM. Bendrą Preliminariosios sutarties kainą sudaro:
      1. Bendra Prekių kaina - 1.900.000,00 Eurų (vienas milijonas devyni šimtai tūkstančių eurų 00 euro ct), neįskaitant PVM;
      2. Pridėtinės vertės mokestis (PVM) - 21 % 399.000,00 Eurų (trys šimtai devyniasdešimt devyni tūkstančiai eurų 00 euro ct).
   5. Už pateiktas kokybiškas Prekes Pirkėjas mokės Tiekėjui pagal Atnaujintame pasiūlyme, kuris buvo pateiktas Užsakymo metu, nurodytus Prekių įkainius.
   6. Pagrindinių prekių įkainiai Atnaujintame pasiūlyme negali būti didesni nei Preliminariosios sutarties SD Priede Nr. 2 nurodyti įkainiai. Papildomų prekių įkainiai Atnaujintame pasiūlyme negali būti didesni už viešai (Tiekėjo Prekių pardavimo vietoje arba el. prekyboje) skelbiamų Papildomų prekių įkainius ir tuo metu galiojančios akcijos (jeigu akcija bus taikoma). Jeigu Papildomų prekių įkainiai nėra skelbiami Tiekėjo Prekių pardavimo vietoje ar el. prekyboje, Tiekėjas Atnaujintame pasiūlyme turi pasiūlyti konkurencingus, rinką atitinkančius Papildomų prekių įkainius.
   7. Pirkėjas pasilieka teisę nesudaryti Sutarties pagal pateiktą Atnaujintą pasiūlymą ir Prekių įsigijimui vykdyti naują viešąjį pirkimą Teisės aktų nustatyta tvarka.
   8. Sutarties kaina lygi pagal vieną užsakymą perkamų Prekių kainai.
3. **PREKIŲ KOKYBĖ** 
   1. Prekės ir Prekių kokybė turi atitikti Sutarties BD 6 dalyje ir Techninėje specifikacijoje, Užsakymuose nurodytus reikalavimus.
   2. Tiekėjo specialistai visą Sutarties galiojimo laikotarpį turi turėti nurodytą kvalifikaciją:
      1. ne mažiau kaip 1 (vienas) duomenų saugyklų įrangos gamintojo sertifikuotas specialistas, kuris turi: a) ne mažiau kaip 1 (vienerių) metų praktinę darbo patirtį diegiant ar prižiūrint duomenų saugyklas; b) Prekių gamintojo ne žemesnio nei Accredited Solutions Engineer lygio arba jam lygiavertę kvalifikaciją.
      2. ne mažiau kaip 1 (vienas) tarnybinių stočių įrangos gamintojo sertifikuotas specialistas kuris turi: a) ne mažiau kaip 1 (vienerių) metų praktinę darbo patirtį diegiant ar prižiūrint tarnybines stotis;

b) Prekių gamintojo ne žemesnio nei ASE – Server Solutions Integrator lygio arba jam lygiavertę kvalifikaciją.

* + 1. ne mažiau kaip 1 (vienas) įrangos integravimo su Pirkėjo naudojama duomenų saugyklų įranga sertifikuotą specialistą, turintį: a) Ne mažiau kaip 1 (vienerių) metų praktinę darbo patirtį diegiant ar prižiūrint duomenų saugyklas; b) Prekių gamintojo ne žemesnio nei Accredited Solutions Engineer lygio arba jam lygiavertę kvalifikaciją.
    2. ne mažiau kaip 1 (vienas) įrangos integravimo su Pirkėjo naudojamomis tarnybinėmis stotimis sertifikuotas specialistas kuris turi: a) ne mažiau kaip 1 (vienerių) metų praktinę darbo patirtį diegiant ar prižiūrint duomenų saugyklas; b) Prekių gamintojo ne žemesnio nei ASE – Server Solutions Integrator lygio arba jam lygiavertę kvalifikaciją.
  1. Prekėms nustatomas Tiekėjo arba Prekių gamintojo taikomas (nustatomas ilgesnis taikomas terminas) garantijos terminas, tačiau bet kokiu atveju ne trumpesnis negu nurodytas Techninėje specifikacijoje garantijos terminas, skaičiuojamas nuo Prekių perdavimo-priėmimo akto ar kito dokumento pasirašymo.
  2. Terminas Prekių perdavimo - priėmimo ar Garantinio laikotarpio metu pastebėtiems trūkumams šalinti, nustatytas Techninės specifikacijos 5.2. dalyje.
  3. Prekių trūkumais laikomi neatitikimai Techninės specifikacijos, Užsakymų reikalavimams ir teisės aktams, reglamentuojantiems Prekių kokybę ir (ar) tiekimą.
  4. Už nustatytų Prekių trūkumų nepašalinimą per Preliminariosios sutarties SD 3.4 punkte nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo trūkumų turinčių Prekių kainos dydžio delspinigius už kiekvieną uždelstą dieną.

1. **TIEKĖJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA**
   1. Tiekėjas Preliminariajai sutarčiai ir jos pagrindu sudarytai Sutarčiai vykdyti Subtiekėjų nepasitelkia.
2. **PREKIŲ PRISTATYMO, PASLAUGŲ SUTEIKIMO TERMINAI IR PERDAVIMO - PRIĖMIMO TVARKA** 
   1. Tiekėjas įsipareigoja Prekes paruošti atsiėmimui ir pristatyti Prekes Techninės specifikacijos 5.3. dalyje nustatytais terminais, išskyrus atvejus, kai pateikiant Užsakymą yra nurodomi kiti terminai nei Techninės specifikacijos 5.3. dalyje.
   2. Prekių pristatymo galimos vietos nurodytos Techninės specifikacijos 4 dalyje. Konkreti užsakomų Prekių pristatymo vieta nurodoma teikiant Užsakymą.
   3. Ant pristatytų Prekių pakuotės turi būti nurodomi Pirkėjo kontaktinio asmens, atsakingo už Sutarties vykdymą, duomenys. Kartu su Prekėmis pateikiami šie dokumentai: Prekių techninė dokumentacija, naudojimosi instrukcijos, kokybės ir atitikties sertifikatai, garantijos sąlygos, kita būtina Prekėms tinkamai naudoti dokumentacija bei dokumentai nurodyti Techninės specifikacijos 5.4. dalyje.
   4. Tiekėjas įsipareigoja Prekių programinės ir techninės įrangos garantinę priežiūrą teikti Techninės specifikacijos 5.2. dalyje nustatytais terminais ir apimtimi
   5. Už vėlavimą paruošti atsiėmimui ar pristatyti Prekes per Preliminariosios sutarties SD 5.1 nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo vėluojamų pristatyti Prekių kainos dydžio delspinigius už kiekvieną uždelstą dieną.
   6. Už vėlavimą suteikti Prekių programinės ir techninės įrangos garantinę priežiūrą per Sutarties SD 5.1 nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo Prekių, kurioms vėluojama suteikti programinę ir techninę įrangos garantinę priežiūrą, kainos dydžio delspinigius už kiekvieną uždelstą dieną.
3. **MOKĖJIMAI, PINIGINĖS PRIEVOLĖS IR SULAIKYMAI**
   1. Pirkėjas sumoka Tiekėjui už faktiškai pristatytas kokybiškas Prekes per 30 (trisdešimt) kalendorinių dienų nuo PVM sąskaitos faktūros ar kito tipo priklausančio išrašyti ir Pirkėjui pateikti dokumento, atitinkančio PVM sąskaitos faktūros turinį ir tikslą (toliau – Sąskaita) gavimo dienos.
   2. Tiekėjas Prekių perdavimo – priėmimo aktą Pirkėjui pateikia pristatęs Prekes, jas įdiegęs ir įvykdęs kitus su Prekių pristatymu ir jų diegimu susijusius įsipareigojimus nurodytus TS. Pirkėjui pasirašius Prekių perdavimo – priėmimo aktą, Tiekėjas per 5 darbo dienas pateikia Pirkėjui Sąskaitą už faktiškai pristatytas ir įdiegtas Prekes.
   3. Visi atsiskaitymai pagal Sutartį atliekami eurais.
4. **PRELIMINARIOSIOS SUTARTIES, SUTARTIES ĮSIGALIOJIMAS IR GALIOJIMAS**
   1. Ši Preliminarioji sutartis įsigalioja nuo Preliminariosios sutarties pasirašymo.
   2. Preliminarioji sutartis įsigalioja nuo Preliminariosios sutarties pasirašymo ir galioja iki visiško Šalių įsipareigojimų įvykdymo, bet ne ilgiau nei 4 (keturis) metus.
   3. Pagal Preliminariąją sutartį sudaryta Sutartis įsigalioja nuo Sutarties pasirašymo ir galioja iki visų sutartinių įsipareigojimų įvykdymo, išskyrus atvejus, kai teikiant Užsakymą yra nurodoma kitokia Sutarties galiojimo trukmė.
   4. Sutartys gali būti sudaromos tik Preliminariosios sutarties galiojimo laikotarpiu.
5. **PRIEDAI**
   1. Kiekvienas šios Preliminariosios sutarties priedas yra neatskiriama jos dalis. Kiekviena Šalis gauna po vieną kiekvieno Preliminariosios sutarties priedo egzempliorių.
   2. Prie Preliminariosios sutarties SD pridedami šie priedai laikomi konfidencialia informacija:
      1. Priedas Nr. 1 – Kontaktiniai adresai pranešimams siųsti ir asmenys, atsakingi už Preliminariosios sutarties vykdymą, 1 lapas;
      2. Priedas Nr. 2. – Pagrindinių prekių maksimalūs kiekiai ir įkainiai, 1 lapas.
6. **ŠALIŲ REKVIZITAI**

|  |  |
| --- | --- |
| **Tiekėjas**  **UAB „Blue Bridge“**  J. Jasinskio 16A, LT-03163 Vilnius  Įmonės kodas: 111445337  Direktorius  Dalius Butkus | **Pirkėjas**  **UAB Technologijų ir inovacijų centras**  A. Juozapavičiaus g. 13, Vilnius  Įmonės kodas: 303200016  Generalinis direktorius  Marius Juknevičius |

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ PRELIMINARIOSIOS SUTARTIES VYKDYMĄ**

1. **PRANEŠIMAI (Preliminariosios sutarties BD 18.4 punktas)**

1. **KONTAKTINIAI ASMENYS (Preliminariosios sutarties BD 18.5 punktas)**

|  |  |
| --- | --- |
| **Tiekėjas**  **UAB „Blue Bridge“**  Direktorius  Dalius Butkus | **Pirkėjas**  **UAB Technologijų ir inovacijų centras**  Generalinis direktorius  Marius Juknevičius |

Priedas Nr. 2

**Pagrindinių prekių kiekiai ir įkainiai**

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Maksimalus kiekis Preliminarios sutarties galiojimo laikotarpiu[[1]](#footnote-2)** | **1 mato vieneto įkainis EUR be PVM** |
|  | Modulinių serverių lentyna | 2 |  |
|  | A tipo serveris | 6 |  |
|  | B tipo serveris | 2 |  |
|  | C tipo serveris | 2 |  |
|  | Duomenų saugykla | 2 |  |
|  | SAN komutatorius su stebėjimo ir valdymo programine įranga | 2 |  |
|  | Juostų biblioteka | 2 |  |
|  | Tinklinės duomenų saugykla | 2 |  |

|  |  |
| --- | --- |
| **Tiekėjas**  **UAB „Blue Bridge“**  Direktorius  Dalius Butkus | **Pirkėjas**  **UAB Technologijų ir inovacijų centras**  Generalinis direktorius  Marius Juknevičius |

1. Nurodytas maksimalus Pirkimo objekto kiekis. Pirkėjas neįsipareigoja nupirkti viso nurodyto kiekio. [↑](#footnote-ref-2)